Správa o činnosti Pracovnej skupiny pre rodovú rovnosť na FMK UCM za akademický rok 2025/2026

Pracovná skupina je zložená z nasledovných členiek a členov: doc. Radošinská, dr. Škvareninová, dr. Hurajová, dr. Hladíková, dr. Madleňák a dr. Švecová

Predstavenie aktivít, zodpovedanie stanovených otázok, podnety, pripomienky:
Personálne otázky: 
· Všetci členovia potvrdili záujem pokračovať ako členky a členovia Pracovnej skupiny fakultnej/univerzitnej komisie.
Získané podnety a skúsenosti:
· V sledovanom období neboli zo strany členiek a členov PS zaznamenané formálne sťažnosti ani podnety viazané na agendu rodovej rovnosti.
· Dr. Hladíková riešila v sledovanom období fakultný podnet v spolupráci s p. prorektorkou Matušíkovou.
· Aktuálne je evidovaný jeden podnet, ktorý sa nachádza v štádiu neformálnych rozhovorov (študenti 2. ročníka Bc., študijný program AMES).
· V rámci internej reflexie bol identifikovaný podnet poukazujúci na potrebu zváženia iniciovania pravidelných a koordinovaných pracovných stretnutí PS pre rodovú rovnosť, s cieľom posilniť koordináciu aktivít a zvýšiť informovanosť akademickej obce.
Odporúčania, návrhy a podnety pre túto agendu na univerzitnej/fakultnej úrovni:
· Zvýšenie povedomia o činnosti Pracovnej skupiny pre rodovú rovnosť medzi študentstvom a zamestnanectvom, napríklad prostredníctvom cielenej online komunikačnej kampane realizovanej v prostredí sociálnych médií fakulty/univerzity.
· Zváženie participatívnych formátov zapájajúcich študentstvo (napr. hackathon), ktoré by podporili záujem o problematiku rodovej rovnosti a zároveň prispeli k tvorbe praktických komunikačných výstupov.
· Potreba systematicky reflektovať alarmujúce prejavy mizogýnie, stereotypizácie a polarizujúcich naratívov v digitálnom aj širšom mediálnom prostredí prostredníctvom vzdelávacích, preventívnych a diskusných aktivít.
· Posilnenie edukácie zameranej na kritickú reflexiu mediálnych reprezentácií rodových identít, stereotypov a sociálnych skupín.

Vybrané aktivity a podujatia:
· Členky a členovia PS sa priebežne zúčastňovali vzdelávacích a odborných aktivít súvisiacich s agendou rodovej rovnosti.
· Dr. Hurajová a dr. Hladíková sa 27. – 28. marca 2025 zúčastnili vzdelávacieho programu Rodový tréning: Ako podporovať kultúru tolerancie a princípov rovnosti na pracovisku, organizovaného neziskovou organizáciou Možnosť voľby.
· Dr. Hladíková sa zúčastnila rodového tréningu Rodová rovnosť a reprodukčné práva v mediálnej a marketingovej tvorbe, organizovaného organizáciou Možnosť voľby, realizovaného v dvoch vzdelávacích cykloch (máj a júl).
· Dr. Hladíková je členkou medzinárodného projektu V4 OmbudsLink, kde pôsobí ako líderka pracovnej skupiny WG2: Publicity. V rámci projektu sa zúčastnila pracovného stretnutia v Krakove, prezentovala plán aktivít a viedla 3 odborné workshopy. Do projektu je čiastočne zapojená aj dr. Škvareninová.
· Dr. Hladíková vystúpila ako keynote speaker na kolokviu ŠOP v Olomouci s prednáškou 3D komunikácia v ombuds praxi: Dôvera, dobro a dialóg ako jazyk odvahy.
· Problematika rodovej rovnosti je kontinuálne reflektovaná v edukačnom procese prostredníctvom výučby a vedenia tematicky relevantných záverečných prác.

Záverečné práce vedené členkami a členmi pracovnej skupiny:
Dr. Škvareninová:
· Inkluzívny jazyk v médiách (BP, AR 2025/2026)
· Téma o rodových špecifikách vypísaná na AR 2026/2027
Dr. Hurajová:
· Rozdiely v mediálnom správaní mužov a žien (BP, AR 2025/2026)
Dr. Madleňák:
· Marketing orientovaný na sexuálne menšiny (BP, Timotej Varga)
Doc. Radošinská
BP 2024/2025 – všetky obhájené:
· Obrazy afroamerických hrdiniek v televíznej seriálovej tvorbe
· Zobrazovanie žien a mužov v televíznych miniseriáloch
· Obrazy LGBTQ+ komunity v dielach spoločnosti Netflix
AR 2025/2026: Neškolí tematicky relevantné BP ani DP
PhD:
· Ženské hrdinky a ich stvárnenie v globalizovanej epizodickej televíznej tvorbe
· Femininita a jej stvárnenie v produktoch digitálno-herného priemyslu (obhájená)
Dr. Hladíková

· Transrodové osoby a ich mediálna reprezentácia (BP)
· Stereotypy v mediálnych obsahoch ako nástroj posilňovania kritického myslenia (BP)
·  Sebavnímanie žien pod nátlakom mediálnych ideálov krásy (BP)
· Radikalizácia v priestore sociálnych médií a jej riziká (BP)
· Manosféra a jej vplyv na šírenie mizogýnnych naratívov (DP)
Vedecké a odborné výstupy súvisiace s agendou rodovej rovnosti:
· Šašalová, V., & Radošinská, J. (2025). Écriture féminine in digital games: Feminine writing and female voice in Gris. European Journal of Media, Art and Photography, 13(1), 110-117.
· Radošinská, J. (2025). Social meanings and images of womanhood in television drama My Brilliant Friend. In L. R. Robinson & M. Jankowska (Eds.), 11th International New York Conference on Evolving Trends in Interdisciplinary Research & Practices: Proceedings Book (pp. 96-103). Liberty Publishing House.
· Radošinská, J., & Dolniaková, M. (2025). Challenging gender conventions, blending genres, uniting bodies and souls: Intimacy, loyalty, and female agency in television period drama Outlander. Communication Today, 16(2), 54-91.
· Radošinská, J. (Ed.). (2025). Stories on our Screens: Media reflections of hypermodern society, culture, and everyday life. Wolters Kluwer.
· Radošinská, J. (2025). Globalizovaná filmová a televízna tvorba: Sociálne a tematické dimenzie. UCM.
· Škvareninová, O., & Hudecová, N. Dress code redaktorov a redaktoriek spravodajstva.
· Hladíková, V., Kedžuchová, K. (2024). K problematike virtuálnych influencerov v kontexte technologickej interferencie. In GRANT journal, 13(2), 13-18.
· Hladíková, V. (2025). Etické dimenzie sextingu v kontexte digitálnej komunikácie. In Etika v 21. století (pp. 30-36).
Reflexia trendov a výziev:
V sledovanom období možno pozorovať rastúcu potrebu reflektovať témy rodovej rovnosti v kontexte digitálnej kultúry, sociálnych médií a meniaceho sa mediálneho prostredia. Diskusie so študentstvom naznačujú zvýšenú citlivosť na otázky identity, stereotypizácie, online radikalizácie, polarizácie a extrémnych naratívov v digitálnom priestore. Pracovná skupina pre rodovú rovnosť vníma tieto tendencie ako významný impulz pre ďalšie vzdelávacie, preventívne a diskusné aktivity, najmä v oblasti mediálnej gramotnosti, etiky komunikácie a kritickej reflexie mediálnych reprezentácií.
Za pretrvávajúcu výzvu považujeme potrebu systematického zvyšovania povedomia o agende rodovej rovnosti a posilňovania viditeľnosti činnosti PS v rámci akademickej obce.

Presah do edukačného procesu:

· Problematika rodovej rovnosti, rodovo citlivého jazyka, mediálnej reprezentácie, stereotypov, mizogýnie, digitálnej kultúry a súvisiacich sociálno-komunikačných aspektov zostáva integrálnou súčasťou výučby realizovanej členkami a členmi PS.

· Portfólio predmetov reflektujúcich uvedené témy zostáva oproti predchádzajúcemu obdobiu stabilné.

Zhrnutie
PS pre rodovú rovnosť na FMK UCM vníma svoju činnosť ako dlhodobý proces budovania kultúry rešpektu, rovnosti príležitostí a otvorenej akademickej komunikácie. Činnosť pracovnej skupiny v sledovanom období nadväzovala na predchádzajúce aktivity, pričom dôraz bol kladený najmä na edukačný proces, vedenie tematicky relevantných záverečných prác, odborné výstupy a reflexiu aktuálnych spoločenských a mediálnych fenoménov.




Dátum: 12.2.2026
Spracovala: dr. Hladíková – ombudsmanka pre rodovú rovnosť na FMK UCM
